text: https://blitz.bg/novini/prof-zakhariev-kaza-dali-bsp-shche-glasuva-za-pravitelstvo-na-slavi_news810824.html Blitz.bg
  Нямам нищо срещу него, напротив, той хвърли камък в блатото и жабите в него започнаха по-силно да крякат
  София, България 09 Апр. 2021, 12:35 3190 прочита 2 коментара
  "Всичко онова, което се развива от нейна страна, е като сценарий - тя търси закачки, уловки, с които би могло този въпрос да отпадне, да го избегне. Това е една мантра.
  Тя разчиства всички онези, които имаха друг глас, различен от този на партията, но тя не разбра една проста истина - ти можеш да махнеш някои хора от Националния съвет, но това са емблематични личности, чийто глас звучи и през медиите. Хора, които имат пряка комуникация с основни партийни структури, които формират гражданското мнение, и не само в БСП", заяви анализаторът.
  "Когато трябваше, не чухме нито един глас, опит за пренареждане на пасианса в бъдещето ръководство на БСП. Те си дават сметка, че тази драма не може да продължава, защото изходите са два: единият е летален за БСП, катастрофален за политическата стабилността на българската държава.
  Вторият - действително БСП иска Корнелия или не, те вървят към свикване на конгрес с промени в ръководството", обясни проф. Захариев.
  Играта на г-жа Нинова според професора е – "дайте отново да се опитаме да се закачим за онези, които бяха припознати като рушители на статуквото и да им предлагаме разни форми, да се закачим за тях, защото са срещу ГЕРБ - това са безсмислици".
  "Нямам нищо против Слави, напротив, той хвърли камък в блатото и жабите в него започнаха по-силно да крякат. Аз съм дълбоко убеден, че президентът Радев няма да направи такава грешка да даде мандата на БСП.
  А последният вариант е да се състави служебно правителство и да има избори две в едно. Но аз все пак мисля, че президентът, който има ясното съзнание за отговорност, няма да играе задкулисно", допълни Захариев.